送周起宗經幹赴桂林帥幕
作者：楊萬里
朝代：宋

paragraphs: 乃翁昔夢飛入月，東字分明篆銀闕。
明朝占夢占者云，一甲八人更何說。
紹興大對奏集英，天風吹下臚傳聲。
作者七人拜恩了，乃翁甲科第八名。
十年一武可鳳沼，邵陽別駕今宿草。
子今端能讀父書，伏犀美髯一似渠。
當時父執今左相，鴻鈞播作幕府梧。
問天一雪乃翁屈，早入鵷行綴簪笏。